CELEX: 62020TA0409
Language: hr
Date: 2021-12-21 00:00:00
Title: Predmet T-409/20: Presuda Općeg suda od 21. prosinca 2021. – KS/Frontex („Javna služba – Privremeno osoblje – Ugovor na određeno vrijeme – Otkaz ugovora – Prekid odnosa povjerenja – Članak 47. točka (b) podtočka (ii) Uvjeta zaposlenja ostalih službenika Europske unije – Pravo na saslušanje – Dužnost brižnog postupanja – Zahtjevi za pomoć i naknadu štete – Tužba za poništenje i naknadu štete”)

21.2.2022   
            
            
               HR
            
            
               Službeni list Europske unije
            
            
               C 84/37
            
         
      Presuda Općeg suda od 21. prosinca 2021. – KS/Frontex
      (Predmet T-409/20) (1)
      
      („Javna služba - Privremeno osoblje - Ugovor na određeno vrijeme - Otkaz ugovora - Prekid odnosa povjerenja - Članak 47. točka (b) podtočka (ii) Uvjeta zaposlenja ostalih službenika Europske unije - Pravo na saslušanje - Dužnost brižnog postupanja - Zahtjevi za pomoć i naknadu štete - Tužba za poništenje i naknadu štete”)
      (2022/C 84/52)
      Jezik postupka: francuski
      
         Stranke
      
      
         Tužitelj: KS (zastupnik: N. de Montigny, odvjetnica)
      
         Tuženik: Agencija za europsku graničnu i obalnu stražu (zastupnici: H. Caniard, S. Drew, W. Szmidt i B. Dukay-Zangrando, agenti, uz asistenciju T. Bontincka, A. Guillermea i L. Burguina, odvjetnika)
      
         Predmet
      
      Zahtjev na temelju članka 270. UFEU-a za, s jedne strane, poništenje Frontex-ove odluke od 30. kolovoza 2019. o otkazu tužiteljeva ugovora o radu na određeno vrijeme i odluke od 13. veljače 2020. o odbijanju zahtjeva za pomoć i naknadu štete i, s druge strane, naknadu neimovinske štete koju je tužitelj navodno zbog toga pretrpio.
      
         Izreka
      
      
                  1.
               
               
                  Poništava se odluka Agencije za europsku graničnu i obalnu stražu (Frontex) od 13. veljače 2020. u dijelu u kojem se odnosi na odbijanje KS-ova zahtjeva za pomoć.
               
            
                  2.
               
               
                  Tužba se u preostalom dijelu odbija.
               
            
                  3.
               
               
                  KS će snositi polovinu vlastitih troškova.
               
            
                  4.
               
               
                  Frontexu se nalaže snošenje, osim vlastitih troškova, polovine KS-ovih troškova.
               
            
         (1)  SL C 279, 24. 8. 2020.